พอดีวันนี้ที่หมู่บ้านมีหมาบ้าเข้ามาค่ะ แล้วหมาของหนูก็ไปกัดหมาบ้า แต่ไม่มีแผล มีแต่เลือดที่ติดตัวหมาหนูนิดหน่อย หมาของหนูเลยเลียกินค่ะ แต่เมื่อต้นเดือนที่ผ่านมาได้รับวัคซีนป้องกันไปแล้วนะคะ อยากทราบว่าต้องไปฉีดใหม่อีกรอบมั้ยคะ แล้วหมาของหนูจะติดเชื้อมั้ยคะ ขอบค่ะ
สวัสดีค่ะ การติดโรคพิษสุนัขบ้าจะเกิดผ่านทางน้ำลาย, สมอง, และอวัยวะที่มีเนื้อเยื่อประสาทของสัตว์ที่กำลังป่วยเป็นโรค ซึ่งได้แก่ การถูกสัตว์ที่เป็นโรคกัดหรือถูกข่วนจนมีบาดแผล การถูกเลียที่ตา ปาก จมูก หรือเลียบริเวณผิวหนังที่มีบาดแผล และการสัมผัสกับเนื้อเยื่อสมองหรืออวัยวะที่มีเนื้อเยื่อประสาทของสัตว์ผ่านผิวหนังที่มีบาดแผลการสัมผัสโดนเลือด ปัสสาวะ หรืออุจจาระ ไม่พบว่าทำให้เกิดการติดเชื้อพิษสุนัขบ้าได้ เนื่องจากตรวจไม่พบเชื้อไวรัสโรคพิษสุนัขบ้าในเลือดหรือปัสสาวะของสัตว์ที่ติดเชื้อดังนั้นหากสุนัขของ สัมผัสแค่เลือดของสุนัขที่เป็นพิษสุนัขบ้ามา จึงไม่น่าทำให้เกิดการติดเชื้อพิษสุนัขบ้าได้ อย่างไรก็ตาม น้ำลายของสุนัขที่เป็นพิษสุนัขบ้านั้นอาจติดอยู่ตามลำตัว และหากสุนัขที่เลี้ยงไปกัดโดนน้ำลายเหล่านั้น ก็มีความเสี่ยงในการติดโรคค่ะแต่หากสุนัขที่เลี้ยงได้รับการฉีดวัคซีนมาอย่างต่อเนื่องทุกปี โอกาสที่จะเป็นโรคก็ถือว่าน้อยมากค่ะ แต่หากไม่เคยฉีดมาก่อน และเพิ่งฉีดเป็นครั้งแรกเมื่อต้นเดือนที่ผ่านมา จำเป็นต้องฉีดกระตุ้นอีกครั้งที่ 3 เดือนนับจากเข็มแรกค่ะสำหรับระยะฟักตัวของโรคพิษสุนัขบ้าในสุนัขจะอยู่ที่ประมาณ 3-8 สัปดาห์ ดังนั้นหากผ่านมาเกือบเดือนแล้ว สุนัขยังคงมีอาการปกติดี ก็ไม่น่าเป็นโรคค่ะ